钦定古今图书集成/明伦汇编/氏族典/第349卷 > 《廖用贤尚友录》 > 丘天祐
## 钦定古今图书集成/明伦汇编/氏族典/第349卷 > 《廖用贤尚友录》 > 丘天祐

按《莆田县志》：“天祐，字恒吉，成化辛丑进士，授瑞安知
县，改饶平。秩满召入，授监察御史，弹劾不避权贵。威
宁伯王越附汪直，启衅榆林，已褫爵，附李广，引复都
御史，总制三边，又摄院篆。天祐率同列抗疏极言之，
忤旨，廷杖下锦衣狱，寻释，差按广西，又按南北畿郡。
以疾乞归，卒。”

===丘泰===按《万姓统谱》：“泰，莆田人，弘治进士，授广东新宁知县。
性行刚果，莅政仁明，决讼如流，以贤良称。”